# Clara Ward

### Izvor: Wikipedija

Clara Ward (Philadelphia, 21. travnja 1924. - Los Angeles, 16. siječnja 1973.), američka crnačka pjevačica, izrazito slavna u žanru gospela.

Glas joj je bio alt, sa ponekad nazalnim prizvukom. Jedino Mahalia Jackson uživa veću slavu od nje.

Bila je vođa benda poznatog kao "The Famous Ward Singers". Njena majka Gertrude (1901-1981), prepoznavši kćerin talent, nesmiljeno ju je kontrolirala i njome manipulirala. U bendu su bili ona, njena majka i starija sestra Willa.

Postale su poznate 1943., nakon nezaboravnog nastupa na Nacionalnoj Baptističkoj Konvenciji u gradu Philadelphia. Kasnije, nakon povlačenja Wille Ward, u bend dolazi Henrietta Waddy, odrasla u Miamiju. Pridružuje im se i Marion Williams, kao i još neke pjevačice. Ona i Mahalia su često boravile u kući Arethe Franklin koju su podučavale, a Aretha je prihvatila Clarin način pjevanja, interes za svjetovne pjesme, te joj odala počast albumom sa Jamesom Clevelandom ranih 70-ih godina.

Kako ju je majka često maltretirala, nije imala sretan život. Do odrasle dobi selila se čak 19 puta. Seksualno ju je zlostavljao rođak, pobacila je zbog naprezanja na turneji, a majka je činila sve kako bi spriječila bilo koji njen romantični odnos. Jedino što ju je usrećilo bila je veza sa Arethinim ocem. Ona i majka su dobro zarađivale, a ostali su bili potplaćeni, te su plaćali stanarinu Clari i Gertrudi. Grupa se raspala 1958. godine. Tijekom 1960-ih od sebe su odbili veliki dio njihove publike koja je redovito išla u crkvu, nastupima u noćnim klubovima i na sličnim mjestima. Zbog narušenog zdravlja, povukla se početkom 1970-ih godina. Odavala se i povremenim lezbijskim avanturama da bi se barem nakratko oslobodila autoritarne, pa čak i diktatorske majke.S ve češće je posezala za bocom, alkoholizam joj se pogoršavao, te je umrla u 49. godini nakon dva moždana udara.

Aretha i njen otac su pjevali na njenom pogrebu, a Marion Williams na komemoraciji u Kaliforniji. Izvođačica je pjesme "Zasigurno, Bog je sposoban", prvog gospel hita koji se prodao u više od milijun primjeraka.

Dobavljeno iz "http://hr.wikipedia.org../../../c/l/a/Clara_Ward_747b.html"

Kategorije: Američki pjevači | Gospel

##### Views

- Članak
- Razgovor
- Trenutna inačica

##### Traži

##### Drugi jezici

- English
- Español